Omar Suwita

Omar Salleh atau lebih dikenali sebagai Omar Suwita (1923 – 11 Februari 2013) ialah seorang pelakon filem Malaya. Nama Suwita bermaksud dari perkataan Sanskrit iaitu Bakti. Beliau mempunyai hubungan persaudaraan dengan Dato' Aziz Satar, dan pernah tinggal serumah semasa menjejakkan kaki di Jalan Ampas, Singapura pada 15 September 1952.

Kehidupan awal dan kerjaya
Beliau dilahirkan pada 1923 di Melaka. Beliau sering melakonkan watak jahat atau antagonis disebabkan mempunyai perwatakan yang serius dan tidak banyak bercakap. Selain itu, beliau juga merupakan seorang pemuzik yang baik, dan memiliki suara yang sedap, menurut Dato' Aziz.

Omar mula menceburi bidang lakonan melalui filem Siapa Salah? dan diikuti dengan Hati Iblis. Watak utama yang dipegangnya adalah dalam filem Ribut pada tahun 1956.

Pada masa yang sama, Omar sempat merakamkan lagu bertajuk "Suka Sama Suka" bersama Allahyarhamah Datin Rafeah Buang pada 1950-an. Selain menyanyi, beliau juga pandai bermain gitar, malah pernah mengajar komposer terkenal, Kassim Masdor.

Beliau telah terlantar sakit selama sembilan tahun lalu dan ini telah dua kali perlu mendapatkan rawatan susulan di hospital. Pada Ogos 2010, Perbadanan Kemajuan Filem Nasional (FINAS) dan Kementerian Penerangan, Komunikasi dan Kebudayaan di bawah Datuk Seri Dr. Rais Yatim telah menyumbang bantuan Tabung Kebajikan Penggiat Seni (TKPS) kepada Omar di Hospital Universiti Kebangsaan Singapura. Bantuan berjumlah RM5,000 itu disampaikan oleh Timbalan Ketua Pengarah (Operasi), Mohd Zulkifli Ab. Wahab.

Kematian
Omar yang berasal dari Melaka meninggal dunia kerana sakit tua di Hospital Khoo Teck Puat, Singapura pada 11 Februari 2013 dan meninggalkan seorang balu serta tujuh anak, dua lelaki dan lima perempuan. Beliau dikebumikan di Tanah Perkuburan Islam Pusara Abadi, Jurong.

Filemografi
Filem
 Tahun Tajuk Watak Catatan 1953 Siapa Salah? Filem pertama  Hati Iblis1954 Pawang Merana Osman 1955 Penarek Becha Borhan Roh Membela1956 Hang Tuah Orang Mengamuk 3 Penampilan khas  Semerah Padi Kachiwa  Anak-ku Sazali Ahli Geng Sazali Adek-ku Ribut1957 Kaseh Sayang Kembali Seorang Pancha Delima Perdana Menteri Sarpa Dahana Seruan Darah Mogok Hantu Jerangkong Hantu1958 Sri Menanti Taufan Omar Sumpah Orang Minyak Kawan Buyong1959 Batu Belah Batu Bertangkup Datuk Bendahara Pendekar Bujang Lapok Omar Samseng 1960 Putera Sangkar Maut Orang kaya yang merampas harta isterinya1961 Sri Tanjung Singapura Dilanggar Todak Penghulu Panji Semerang Jaksa  Si Tanggang Pak Kelewang1962 Norlela Omar Ibu Mertua-ku Encik Murad Batu Durhaka Gegala1963 Korban Jamal Kasih Tanpa Sayang John Mansor  Darah Muda Manan 1964 Jeritan Batin1965 Taqdir Pawang Pusaka Pontianak Zainal 1966 Gerak Kilat Pengikut Komander G-Man  1967 Jebak Maut Samseng Kuncu 11968 Ibulah Syurga Tuan Guru Jati Raja Bersiong Panglima Sipu Filem terakhir di Singapura 1981 Bukit Kepong Sa'ibon 1982 Langit Petang Abang Ros 1989 Kolej 56  Majikan kepada bapa Rosli 1997 Layar Lara Dirinya sendiri  Filem terakhir, penampilan khas

Rujukan

Pautan luar


Kategori:Kelahiran 1923
Kategori:Kematian 2013
Kategori:Pelakon Melayu
Kategori:Pelakon lelaki Malaysia
Kategori:Pelakon filem Malaysia
Kategori:Kematian akibat penyakit kencing manis
Kategori:Warga Studio Jalan Ampas
Kategori:Orang dari Melaka
Kategori:Orang Malaysia berketurunan Melayu
Kategori:Muslim Malaysia